Li Li-Hua

Li Li-Hua (også kjent som Li Hua Li, Li Lihua og Teresa Li , pinyin: Li Lìhuá; født 17. juli 1924 i Shanghai i Kina, død 19. mars 2017 i Hongkong) var en hongkongkinesisk skuespillerinne, best kjent for sin mangeårige tilknytning til Shaw Brothers Studio i Hongkong.

Liv og virke

Bakgrunn 
Li Lihua var datter av den viden kjente pekingoperaskuespilleren Li Guifang (李桂芳) og hans hustru, skuespillerinnen Zhang Shaoquan (张少泉); tilknytningen til pekingoperaen var noe som var gått i arv i generasjoner på begge sider av slekten. Slektens hjemstavn var egentlig Wanping og provinsen Hebei.

Jenta var det sjette barn av sine foreldre. Hun hadde to storesøstre og to storesøstre, foruten en lillebror.

Som 12-åring flyttet hun til Beijing og studerte pekingopera der.

Karriere
Etter fire år i Beijing flyttet hun tilbake til Shanghai, og ble der knyttet til filmstudioet Yihua. Hennes første film var Tre smil (三笑) som ble sluppet i to deler i 1940. Hennes siste filmopptreden var i New Dream of the Red Chamber (新紅樓夢) i 1978.

Hun var først gift med Zhang Xupu (1943–1949). I 1957 giftet hun seg så med Hongkong-skuespilleren og regissøren Yan Jun (嚴俊) (17. desember 1917 - 18. august 1980).

Da hun trakk seg tilbake, flyttet hun til USA.

Hun spilte i over 120 filmer i løpet av sin 38 år lange filmkarriere. I 1969 ble hun tildelt prisen Golden Horse som beste skuespillerinne, for sin rolle i Storm over floden Yangtze (揚子江風雲). I 2015 fikk hun 52nd Annual Golden Horse Lifetime Achievement Award. I april 2016 fikk hun en tilsvarende pris for sitt livsverk i Hongkong.

Hun døde 19. mars 2017 i en alder av 92 år.

Litteratur

Referanser

Eksterne lenker
 
 

Personer fra Shanghai
Personer fra Hongkong
Kinesiske skuespillere